钦定古今图书集成/明伦汇编/皇极典/第205卷 > 蔡邕独断 > 《三代正朔》
## 钦定古今图书集成/明伦汇编/皇极典/第205卷 > 蔡邕独断 > 《三代正朔》

三代，建正之别名。夏以十三月为正，十寸为尺，律中
大簇，言万物始簇而生，故以为正也。殷以十二月为
正，九寸为尺，律中大吕。言阴气大胜，助黄锺宣气，而
万物生，故以为正也。周以十一月为正，八寸为尺，律
中黄锺，言阳气踵黄泉而出，故以为正也。